iktatószám: TK/188/00674-1/2022

**Iskolagyümölcs pályázat ajánlattételi felhívás**

1. **Az ajánlatkérő neve, címe, telefonszáma és e-mail címe:**

Név: Észak-Budapesti Tankerületi Központ

Cím: 1033 Budapest, Fő tér 1.

Telefonszám: 061/437-88-68

E-mail cím: eszakbudapest@kk.gov.hu

Képviselő neve: Tamás Ilona igazgató

1. **A beszerzés tárgya és mennyisége:** *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2022/2023-as tanévre”*
2. **A szerződés meghatározása, amelynek megkötése érdekében a beszerzési eljárást lefolytatják:**

Megállapodás az 15/2021 (III.31.) AM. rendelet (továbbiakban: rendelet) 2.§-a alapján megállapított tanulói létszám részére.

1. **A szerződés időtartama vagy a teljesítés határideje:**  2022/2023-as tanév időtartamára.
2. **A teljesítés helye, tanulói létszám:**



1. **Az ellenszolgáltatás teljesítésének feltételei:** átadás/átvételi jegyzőkönyv, szállítólevél átadása.
2. **Annak meghatározása, hogy az ajánlattevő tehet-e többváltozatú (alternatív) ajánlatot, valamint a részajánlattétel lehetősége vagy annak kizárása:** nem tehet többváltozatú ajánlatot, illetve részajánlattételre nincs lehetőség
3. **Az ajánlatok értékelési szempontja:** A beérkezett pályázatok értékelése a rendelet 6.§. (3) és (4) bekezdése alapján kerül végrehajtásra, és a legalacsonyabb összesített helyezést elérő ajánlat kerül a Tankerületi Központ által elfogadásra.

Az ajánlattevő az összesített rangsor első helyére került ajánlattevővel köt szerződést, amennyiben nincs további rangsor egyezőség. Az első hely a legalacsonyabb összesített helyezést jelenti.

Egyenlő összesített helyezés esetén a rendelet 6.§.(8) bekezdése alapján az alábbi szempontrendszer szerint bírálja el az ajánlatokat.

* + - Az ajánlatkérő a megajánlott több mint két termékféleség időszakonkénti összessége alapján rangsort állít fel, ahol a rangsor első helyén az az ajánlattevő szerepel, aki összesen a négy időszakban a legtöbb termékféleséget ajánlja és így tovább.
		- Az ajánlatkérő a megajánlott gyümölcs- és zöldséglé termékvariációk számát pontozza úgy, hogy az 1 féle gyümölcsös vagy zöldséges termékvariáció 1 pontot ér, legalább kétféle gyümölcsöt vagy zöldséget tartalmazó termékvariáció 1,5 pontot ér, a zöldség-gyümölcs vegyes termékvariáció 2 pontot ér. A termékvariációk száma alapján kapott pontszámból az ajánlatkérő rangsort állít fel, ahol a rangsor első helyén a legmagasabb pontszámot elért ajánlattevő szerepel és így tovább.(3.a.melléklet L oszlop)
		- az ajánlattevő telephelye és az intézmények közötti összesített km távolság a legkevesebb (Km számítás iskolagyümölcs programhoz 2022-2023.xlsx fájl kitöltése alapján, a kitöltést valamely útvonaltervező alapján szükséges elkészíteni, 1 tizedes jegy pontosságig. (pl. google map)) A legkevesebb összesített km alapján (F39-es cella) rangsort állítunk fel. Az 1.helyen a legkevesebb km távolságot adó ajánlattevő végez és így tovább.

A 6.§.(8) bekezdése alapján a fenti szempontrendszerben az adott sorrendben 1 helyen végzett ajánlattevő 1 helyezési pontot kap, a második kettőt és így tovább. A három szempontrendszer összesítésében legkevesebb helyezési ponttal rendelkező ajánlattevővel kötünk szerződést.

1. **Az alkalmassági követelmények, az alkalmasság megítéléséhez szükséges adatok és a megkövetelt igazolási mód:**

|  |
| --- |
| **9.1. Gazdasági és pénzügyi alkalmasság** |
| *Az ajánlattevő a szerződés teljesítéséhez szükséges pénzügyi és gazdasági alkalmasságát az alábbi dokumentumok benyújtásával tartozik igazolni (****igazolási mód****):* | *Az ajánlattevőre vonatkozó, a szerződés teljesítéséhez szükséges pénzügyi-gazdasági alkalmasságot kizáró tényező (****az alkalmasság minimumkövetelménye****):* |
| - Köztartozás mentességről szóló igazolás beküldése a pályázati anyag megküldésével egy időben (NAV adatbázisból történő nyomtatás elégséges),  | - Alkalmatlan, ha a nevezett igazolásokból pályázató nem tud az eljárás ideje alatt a pályázati anyaghoz csatolni vagy köztartozás mentességről kiállított igazolást, vagy 0-ás igazolás.  |

Nem megfelelő gazdasági, pénzügyi alkalmasság esetén az ajánlatot az ajánlatkérő nem veszi figyelembe.

1. **Az ajánlattételi határidő és az ajánlatok leadásának helye: 2022. április 29. 12 óra** **00 perc – emailben szkennelve az** **andras.petho@kk.gov.hu** **emailcímre vagy zárt borítékban személyesen vagy postán a 1033 Budapest, Fő tér 1. címre.**
2. **Az ajánlattétel nyelve (nyelvei), annak feltüntetése, hogy a magyar nyelven kívül más nyelven is benyújtható-e az ajánlat:** magyar nyelven
3. **Az ajánlati kötöttség minimális időtartama: 1** hónap
4. **Az ajánlati biztosíték előírására, valamint a szerződésben megkövetelt biztosítékokra vonatkozó információk:**

Nincs kikötve biztosíték

1. **A tárgyalás:** A pályázat kiírója a beküldött pályázati anyagok alapján dönt, tárgyalást nem tart.
2. **Egyéb információk, kikötések:**

Kapcsolattartó elérhetősége: Pethő András, andras.petho@kk.gov.hu

Az iskolagyümölcs-program végrehajtásáról szóló rendelet 2022/2023-as tanévre hatályos előírásra figyelemmel az Észak-Budapesti Tankerületi Központ az alábbiakra hívja fel az ajánlatot tenni szándékozó beszállítók figyelmét:

* A rendelet 4.§-a szerint az Iskolagyümölcs programban csak olyan beszállító vehet részt, aki rendelkezik a Mezőgazdasági és Vidékfejlesztési Hivatal előzetes jóváhagyásával.
* A rendelet 5.§ (1) bekezdése alapján a programban történő részvételre előzetesen jóváhagyott kérelmező egy vagy több fenntartóval - ezek között egy tanév vonatkozásában legfeljebb tizenkét tankerületi központtal - köthet a következő tanítási évtől kezdődően legfeljebb három tanítási évre szóló, köznevelési intézményenként egy okiratba foglalt megállapodást a támogatott termékeknek a 2. § (1) bekezdése szerinti tanulók számára történő kiszállítására.
* Az ajánlatot tenni szándékozó beszállítók ajánlatukat a Rendelet 6.§-ban foglalt rangsorolási szempontokat hitelesen igazoló iratokkal és az „ÉBTK\_nyilatkozatok\_2022-2023\_2-5szmell.xlsx” fájlban szereplő mellékletek határidőre történő benyújtásával tehetik meg.
* Az 5.pontban feltüntetett tanulói létszám a beiratkozás lezárultával +/- 10%-kal eltérhet.
* A rendelet 6.§ (3) b).pontja alapján legfeljebb négy adag termék szállítható
* A pályázatnak továbbá tartalmaznia kell a NAV 0-s, adatbázisból kinyomtatott igazolását papír alapon.
* A szerződéskötés feltétele a nyertes ajánlattevő átláthatósági nyilatkozatának megtétele.
* Az ajánlathoz csatolni kell az ajánlattevő nyilatkozatát, amelyben büntetőjogi felelőssége tudatában kijelenti, hogy az ajánlatban foglalt adatok és információk hitelesek és megfelelnek a valóságnak.
* Az ajánlatokat *„Iskolagyümölcs, iskolazöldség beszerzés az Észak-Budapesti Tankerületi Központ működtetése alatt álló iskolák részére 2022/2023-as tanévre”*jelöléssel kell jelen ajánlattételi felhívás 10.pontjában jelzett időpontig a megjelölt emailcímre megküldeni vagy az ott megjelölt címre benyújtani.
* hiánypótlásra egy alkalommal van lehetőség
* Az ajánlattétellel kapcsolatos kérdéseket 2022. április 29-ig lehet feltenni a andras.petho@kk.gov.hu email címen, a pályázat nevének feltüntetésével.

**Jelen ajánlatkérés az az ajánlatkérő részéről nem minősül kötelezettségvállalásnak.**

**Az ajánlatkérő fenntartja a jogot, hogy**

* + - az eljárást bármely okból eredménytelennek minősítse, mely esetben ajánlattevő költségigénnyel nem jogosult fellépni vele szemben.
		- ha az ajánlattételi eljárás nyertesével a szerződés meghiúsul, akkor a második legkedvezőbb ajánlattevővel kössön szerződést,
		- PTK. 6:74 § (2) bekezdés alapján a szerződéskötéstől indokolás nélkül elálljon

**Érvénytelen az ajánlat:**

* + - ha az ajánlatot a benyújtási határidő után nyújtották be,
		- ha a nyilatkozatokat az ajánlattevő nem csatolta vagy a meghatározott követelményeknek nem felel meg vagy bármelyikről nem nyilatkozik,
		- az ajánlat az ajánlati felhívás 9. ill. 15.pontjában meghatározott követelményeknek nem felel meg,
		- amennyiben az ajánlattevő az ajánlatokat nem a pályázatban jelzett és csatolt mellékletek alapján teszi meg,
		- az ajánlat alternatív ajánlatot tartalmaz,
		- ha az ajánlattevő az eljárás tisztaságát vagy a többi pályázó érdekeit súlyosan sértő magatartást tanúsít.
1. Az ajánlatkérés megküldésének (nyilvánossá tételének) napja**:** 2022.április 15.
2. Az ajánlatkérő az ajánlatok elbírálásáról az ajánlattevőket 2022.május 10-ig elektronikusan értesíti.
3. Szerződéskötés tervezett időpontja: 2022.május 20-ig.

**Tamás Ilona s.k.**

Tankerületi igazgató

Észak-Budapesti Tankerületi Központ